GJØR KORT REDE FOR DEBATTEN MELLOM SUBSTANTIVISTER OG FORMALISTER 

Jeg innleder besvarelsen med en definisjon på hva substantivisme og formalisme er, og går videre nærmere inn på forskjellene i de to retningenes syn på hvordan man best kan forstå økonomi. For å vise at formalistenes tankegang best passer til analyser av økonomiene i kapitalistiske samfunn, er det naturlig å bruke et eksempel for å vise dette. Jeg bruker peasant økonomien som eksempel. Substantivistene er inspirerte av Marx og Polanyi, så det vil være naturlig å gå inn på marxistisk kapitalisme og Polanyi`s forklaring på den historiske overgangen til kapitalismen, for å få en bredere forståelse av denne debatten. 

Formalistene: Økonomi er et aspekt ved handling. 

Substantivistene: Økonomi defineres som produksjon, distribusjon og konsum. 

Formalistene representeres av Firth og Barth. De mener at for best å kunne forstå hva økonomi er, bør man bruke formelle regler og tenkemåter fra neoklassisk økonomisk teori, som er uledet fra studiet av de kapitalistiske markedssamfunnene. 

Økonomi er kunsten å bruke tilgjengelige midler for å tilegne seg knappe ressurser. Formulert av Firth: "Økonomiens grunnleggende begrep er fordelingen av knappe tilgjengelige ressurser mellom oppnåelige menneskelige ønsker, supplert med den erkjennelse at alternativer er mulig innen hver sfære. Hvordan man enn definerer den, handler økonomi følgelig om implikasjonene av menneskelige valg, og resultatet av beslutninger." 

Substantivistene på sin side kritiserer dette synet. Der hvor formalistene bruker formelle regler, mener substantivistene at varer og tjenester produseres og distribueres gjennomspesifikke og kulturelle kontekster. Forskjellige former for bytte har ulike sett av regler og forventninger. De rasjonelle og maksimerende strategiene er kun karakteristiske for markeds økonomier. Dette fordi "rasjonelle aktører" ikke finnes i tradisjonelle samfunn på samme måte som i moderne samfunn.. Begrepene om grensenytte, prismekanismer, etc. er tilpasset moderne markeds økonomier, og passer dårlig til analyser av tradisjonelle samfunn. 

Dette kan vi f.eks. se i peasant økonomien: 

Peasants er jordbrukere, som delvs er integrert i verdensøkonomien. De lever i hierarkiske samfunn med en kompleks arbeidsdeling. Det blir hovedsakelig dyrket til eget forbruk, men det produseres også for markedet for å dekke nødvendige behov. Deres dilemma består i å skape likevekt mellom den ytre verdens krav, og behvet for å forsørge husholdet. Den handlende aktør i mange samfunn er altså ikke individet, men hsholdet. Aktører i tradisjonelle samfunn maksimerer ikke nytte i sin økonomiske virksomhet.Dette har Sahlins vist ved at peasants arbeider "passe mye", og ikke gjør noe forsøk på å få størst mulig overskudd. 

Chayanovs lov" går ut på at jo større andel av husholdets medlemmer som er aktive i jordbruket, desto færre timer jobber de hver for seg. Og her tar Sahlins i bruk formalistenes begreper, for å forklare loven med andre ord: Når antall produsenter øker i forhold til antall konsumenter i peasant samfunnene, synker arbeidets grensenytte til et punkt hvor det ikke lenger er lønnsomt å arbeide. 

 I sin definisjon på økonomi har substantivistene latt seg inspirere av Marx og Polanyi. 

Marxistisk kapitalisme angår studier av kapitalistiske samfunn og utvidelsen av kapitalismen i sammenheng med prekapitalistiske samfunn. Studiene kan vise konsekvensene av utviklingen av kapitalismen for ikke-kapitalistiske grupper og samfunn, som f.eks. hos peasants. Studiene angår også kolonialistiske og imperialistiske prosesser, og går frem på prosessuelle og strukturelle nivåer. 

Polanyi forklarte den historiske overgangen til kapitalismen, og skiller her mellom tre prinsipper for sirkulason av materielle ressurser: 

1) Resiprositet: distribusjonsprinsipp i gavelkonomier bl.a. i Melanesia. Disse samfunnene er økonomisk og sosialt integrerte gjennom den gjensidige forpliktelsen som skapes gjennom utvekslingen av verdier. 

2) Redistribusjon: en sentral aktør motter store ressurser fra sine undersotter som han plikter å kanalisere tilbake til dem som gir. Et eksempel på dette er forholdet mellom skatt og trygd. Redistribusjon er sentralisert og forekommer i mer eller mindre hierarkiske samfunn.Føydale samfunn er integrert 

3) Markedsprinsippet: dette prinsippet bygger på en kontraktsmessig relasjon mellom utvekslerne. Markedet er anonymt og bygger på generelle regler om kontraktfrihet. Prinsippet er 

I de fleste samfunn eksisterer disse tre prinsippene side om side, men den relative betydningen varierer. 

Ved studier i tradisjonelle samfunn, har formalister og substantivister ofte gjort beslektede ting. F.eks studerte også formalister produksjon, distribusjon og konsum, mens substantivistene på sin side var avhengige av formalistiske begreper for at det skulle være mulig å sammenligne ulike samfunn 

Denne debatter reflekterer forskjeller mellom aktørbaserte (økonomi som et aspekt ved handling) og systembaserte (økonomi som produksjon, distribusjon og konsum) perspektiver. Definisjonene på disse tå perspektivene trenger både en formal og en substansiell, konkretiserende dimensjon. 

Jeg har her gått inn på debatten mellom substantivisme og formalime, og vist at selv om begge retningene har ting å dra nytte av hverandre, egner formalisme seg helst til analyser av moderne kapitalistiske samfunn. </html>

